കെറോണ പ്രോട്ടോകോള് ലംഘനം സമാജ് വാദി പാര്ട്ടി എംഎല്എ അബു അസിം അസ്മിക്കതിരെ കേസ് മഹാരാഷ്ട്ര : കെറോണ പ്രോട്ടോകോള് ലംഘിച്ചതിന് സമാജ് വാദി പാര്ട്ടി എംഎല്എ അബു അസിം അസ്മിക്കതിരെ കേസ്. മുംബൈ പോലിസാണ് എഫ്ഐആര് രജിസ്റ്റര് ചെയ്തത്. പ്രോട്ടോകോള് പാലിക്കാതെ ജന്മദിനം ആഘോഷിച്ചതിനാണ് കേസ്. എംഎല്എയ്ക്കും ബാക്കി 17 പേര്ക്കെതിരെയും കേസ് എടുത്തു. ശിവാജി നഗര് പോലിസ് സ്റ്റേഷന് പരിസരത്തായിരുന്നു പരിപാടികള് നടന്നത്. ഐപിസി 188, 269 സെഷനുകളും ആയുധനിയമത്തിലെ 25, 4 വകുപ്പുകള് പ്രകാരവും മിസലേനിയസ് പ്രൊവിഷ്യന്സ് ആക്ടും പ്രകാരമാണ് പോലിസ് കേസ് രജിസ്റ്റര് ചെയ്തിരിക്കുന്നത്. മഹാരാഷ്ട്ര അസംബ്ലിയിലെ മന്കൂര്ഡ് ശിവാജി നഗര് മണ്ഡലത്തിലെ എംഎല്എയാണ് ഇദ്ദേഹം. രഥം ഓടിക്കുന്ന രീതിയില് കുതിരവണ്ടിയില് ഇരുന്ന അസ്മി മാസ്ക് ഉള്പ്പെടെയുളള കൊറോണ മാനദണ്ഡങ്ങള് പാലിച്ചിരുന്നില്ല. പോലീസെത്തിയപ്പോള് വാളും കൈയ്യിലേന്തി നില്ക്കുന്ന അസ്മിയുടെ വീഡിയോ സമൂഹമാദ്ധ്യമങ്ങളില് പ്രചരിച്ചിരുന്നു. സംഭവം രൂക്ഷ വിമര്ശനത്തിനും ഇടയായിരുന്നു. ഇതേ തുടര്ന്നാണ് പോലീസ് കേസെടുത്തത്. കേസില് കൂടുതല് അന്വേഷണം നടന്നുവരുകയാണ്.